Καϊάφας Ηλείας

Ο Καϊάφας είναι τουριστικός οικισμός στα νοτιοδυτικά της Ηλείας, συνοικισμός της Ζαχάρως από την οποία απέχει 2,5 χιλιόμετρα. Ο οικισμός βρίσκεται κοντά στις ακτές του Κυπαρισσιακού κόλπου, πάνω στην νησίδα της Αγίας Αικατερίνης στο μέσον της λίμνης ΚαϊάφαΟμοσπονδία επιχειρηματιών ενοικιαζόμενων διαμερισμάτων δωματίων Πεολοποννήσου Κυθήρων, Ηλεία αξιοθέατα , ανακτήθηκε 17 Φεβρουαρίου 2013.

 Γενικά 
Η παράδοση αναφέρει ότι το όνομα του το πήρε στους Ρωμαϊκούς χρόνους όταν ο Καϊάφας πηγαίνοντας στην Ρώμη ναυάγησε το πλοίο που τον μετέφερε στην περιοχή. Ο Καϊάφας βγήκε στην ξηρά και πλύθηκε στα νερά των σημερινών ιαματικών πηγών όπου, λόγω της μεγάλης αμαρτίας του να δικάσει τον Χριστό, πήραν την άσχημη μυρωδιά που έχουνΕθνικός Κήρυξ, Το Περιοδικό,  Οι Ηλείοι της Αμερικής και η Ηλεία, τεύχος Σαββάτου 17 και Κυριακής 18 Αυγούστου 2013.

Ο Καϊάφας αποτελείται από δύο ξενοδοχεία, τρεις ξενώνες, το εκκλησάκι της Αγίας Αικατερίνης, διάφορα βοηθητικά κτήρια, μια μικρή πλατεία και ξύλινα παραπήγματα για τις ανάγκες αθλητών για θαλάσσιο σκιΔιπλωματική εργασία Πολυξένης Μυλωνοπούλου, Επανάχρηση λαϊκών ξενώνων, ανακτήθηκε 17 Φεβρουαρίου 2013. Η συγκοινωνία με την ακτή γίνεται μέσω γέφυρας και με το υδροθεραπευτήριο γίνεται με μικρά πλοιάριαΈθνος, Πού, πότε και γιατί ακριβώς να πάτε , ανακτήθηκε 17 Φεβρουαρίου 2013.

Αναφέρεται επίσημα ως ξεχωριστός οικισμός το 1940 να απογράφεται στην κοινότητα Ζαχάρως. Σύμφωνα με το Σχέδιο Καλλικράτης μαζί με την Ζαχάρω, τον Άγιο Νικόλαο και το Κάτω Ξηροχώρι αποτελούν την κοινότητα Ζαχάρως που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2021 απογράφησαν 20 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 21869 (σελ. 287 του pdf)

 Παραλία 

Τόσο η παράκτια ζώνη όσο και ο θαλάσσιος πυθμένας είναι αμμώδεις. Στο όριο της ακτής υπάρχει χαμηλή βλάστηση και λευκοί κρίνοι της θάλασσας. Τα κολυμβητικά ύδατα στα πρώτα μέτρα είναι αβαθή στο μεγαλύτερο τμήμα της ακτής και η κλίση του πυθμένα ήπια (σε απόσταση 260 μ. από την ακτή το βάθος προσεγγίζει τα 5 μ.). Στην παραλία του Καϊάφα βρίσκεται ένα μικρό φρούριο ηλικίας εκατοντάδων ετών, γνωστό ως Πύργος Καζάρμα, το οποίο λόγω εγκατάλειψης βρίσκεται σε κακή κατάσταση.

 Παραπομπές 

Κατηγορία:Χωριά της περιφερειακής ενότητας Ηλείας
Κατηγορία:Λουτροπόλεις της Ελλάδας